钦定古今图书集成/明伦汇编/氏族典/第229卷 > 杨廷璋
## 钦定古今图书集成/明伦汇编/氏族典/第229卷 > 杨廷璋

按《宋史杨廷璋传》：“廷璋，字温玉，真定人。有姊寡居京
师，周祖微时聘之。周祖从汉祖镇太原，廷璋屡省其
姊，因留事左右。及即位，擢为右飞龙使。廷璋愿推恩
其父洪裕，召赴阙，拜金紫光禄大夫。廷璋历皇城使，
昭义兵马都监，澶州巡检使。世宗立，拜左骁卫大将
军，充宣徽北院使。征刘崇，以为建雄军节度。在镇数”
年，颇有惠爱，加检校太保。恭帝即位，加检校太傅。宋
初，加检校太尉，改镇邠州。乾德四年，移鄜州。开宝二
年，召为右千牛卫上将军。四年，卒。子垣、埙皆进士及
第。垣至盐铁副使判官，埙为都官郎中。